CELEX: E2006P0001
Language: fi
Date: 2006-03-13 00:00:00
Title: EFTAn valvontaviranomaisen  13 päivänä maaliskuuta 2006  Norjan kuningaskuntaa vastaan nostama kanne (Asia E-1/06)

18.5.2006   
            
            
               FI
            
            
               Euroopan unionin virallinen lehti
            
            
               C 117/14
            
         EFTAn valvontaviranomaisen 13 päivänä maaliskuuta 2006 Norjan kuningaskuntaa vastaan nostama kanne
   (Asia E-1/06)
   (2006/C 117/05)
   EFTAn valvontaviranomainen, Rue Belliard 35, B-1040 Bryssel, asiamiehinään Niels Fenger ja Per Andreas Bjørgan, on nostanut 13 päivänä maaliskuuta 2006 EFTAn tuomioistuimessa kanteen Norjan kuningaskuntaa vastaan.
   Kantaja vaatii, että tuomioistuin
   
               1.
            
            
               
                  julistaa, että muuttamalla raha- ja arvontapelejä koskevaa Norjan lainsäädäntöä antamalla lain”
                     Lov av 29. august 2003 om endringer i pengespill- og lotterilovgivningen
                  ”, jolla otetaan käyttöön peliautomaattien toimintaa koskeva monopoli, Norjan kuningaskunta on rikkonut ETA-sopimuksen 31 ja 36 artiklaa,
               
               ja
            
         
               2.
            
            
               
                  määrää Norjan kuningaskunnan maksamaan oikeudenkäyntikulut.
               
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Asia liittyy pelikoneiden toimintaa Norjassa koskevaan monopoliin.
            
         
               —
            
            
               Norjan rikoslain 298 ja 299 §:ssä kielletään rahapelit, ellei niitä erikseen lainsäädännössä sallita.
            
         
               —
            
            
               28 päivänä elokuuta 1992 annetulla lailla nro 103 (rahapelilaki) siirrettiin monet aikaisemmin sallitut rahapelit (lotto, vedonlyönti hevoskilpailuissa ja jalkapallo-otteluissa) Norjan valtion kokonaan omistaman Norsk Tipping AS -yhtiön alaisuuteen.
            
         
               —
            
            
               24 päivänä helmikuuta 1995 annetussa laissa nro 11 (arpajaislaki) peliautomaatit määriteltiin arpapeleiksi, joiden toimintaa voidaan harjoittaa ainoastaan tulojen hankkimiseksi yleishyödyllisiin tarkoituksiin. Laissa täsmennettiin, mitkä yhteisöt voivat harjoittaa peliautomaattien toimintaa, myös yksityiset toimijat hyväksyttiin.
            
         
               —
            
            
               Ehkäistäkseen peliriippuvuutta Norjan parlamentti (Storting) siirsi 29 päivänä elokuuta 2003 annetulla lailla nro 90 peliautomaatteja käyttävän arpapelitoiminnan hallinnoinnin arpajaislain soveltamisalasta (joka mahdollisti yksityiset toimijat) rahapelilain soveltamisalaan (joka myöntää Norsk Tipping AS -yhtiölle yksinoikeuden toimintaan).
            
         
               —
            
            
               Norjan lainsäädännön muutokset merkitsevät sitä, että nykyiset toimijat poistetaan markkinoilta ja että vastedes peliautomaattipalveluja voidaan tarjota ainoastaan valtion monopolin turvin (Norsk Tipping AS).
            
         
               —
            
            
               ETA-sopimuksen 31 artiklassa kielletään kaikki rajoitukset EY:n jäsenvaltion tai ETA-valtion kansalaisten vapauteen sijoittautua minkä tahansa muun EY:n jäsenvaltion tai ETA-valtion alueelle. Tämä koskee myös EY:n jäsenvaltion tai ETA-maan alueelle sijoittuneiden kyseisten valtioiden kansalaisten vapautta perustaa toimistoja, sivuliikkeitä ja tytäryhtiöitä.
            
         
               —
            
            
               ETA-sopimuksen 36 artiklassa kielletään rajoitukset, jotka koskevat muuhun EY:n jäsenvaltioon tai EFTA-valtioon kuin palvelujen vastaanottajan valtioon sijoittautuneen EY:n jäsenvaltion tai EFTA-valtion kansalaisen vapautta tarjota palveluja Euroopan talousalueella.